Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 197/12/5506	Martin, 18.7.2012
EEČ : 2-40-81-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Martin
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

-	V presne nezistenú dobu v mesiaci jún 2011, v obci XXXXX,  na ulici LXXXXX v stave amoku vyhrozil svojej matke XXXXX, XXXXX XXXXX, slovami,                       že keby ju nožom podrezal, vôbec by nemal výčitky, pričom sa uprene pozeral na kuchynský nôž položený na kuchynskej linke, z konania obvineného poškodená XXXXX nadobudla pocit strachu a urýchlene odišla  do vedľajšej izby ku svojmu manželovi XXXXX,

-	Dňa 17.08.2011, okolo 18.30 XXXXX v obci XXXXX, XXXXX v priestoroch rodinného domu XXXXX pri slovnom konflikte                 so svojou matkou XXXXX, XXXXX, trvale bytom XXXXX, XXXXX XXXXX, poškodenú oblial mliekom, kričal po nej, vytlačil ju do kúta chodby, naznačoval údery kopnutím, ruky mal zovreté v päsť, poškodená ušla na schodisko, z osadenia ktorého obvinený vytrhol železné zábradlie a s krikom ho hodil smerom ku poškodenej, z agresívneho konania obvineného poškodená XXXXX nadobudla dôvodnú obavu o svoj život a zdravie,  
lebo obvinený nebol v čase činu pre nepríčetnosť trestne zodpovedný
Odôvodnenie:
Poverený príslušník Obvodného oddelenia Príbovce uznesením                            pod XXXXX podľa § 199 ods. 1 Tr. por. začal trestné stíhanie  a súčasne podľa § 206 ods. 1 Tr. por. vzniesol obvinenie XXXXX, XXXXX v Martine, pre prečin nebezpečného vyhrážania podľa                 § 360 ods. 1, ods. 2 písm. b/ Tr. zák.
Obvinený ku spáchaným skutkom uviedol, že ich ľutuje, je si vedomý viny.  Zároveň uviedol, že bol niekoľkokrát liečený na psychiatrii, berie antidepresíva. Uvedenú skutočnosť potvrdila obvineného matka - poškodená XXXXX, ktorá naviac uviedla, že obvinený má psychické problémy, má diagnostikovanú psychickú poruchu, máva stavy amoku, ktoré sa často vracajú. 
V priebehu vyšetrovania, vzhľadom na pochybnosti o duševnom stave obvineného, boli do konania, na základe príkazu sudcu pre prípravné konanie                 Okresného súdu XXXXX XXXXX XXXXX pribratí znalci z odboru psychiatrie, ktorí vo vypracovanom znaleckom posudku záverujú u obvineného závažné duševné ochorenie endogénne diagnosticky schizoafektívnu poruchu. Jedna sa o ochorenie so zmiešanými príznakmi, z okruhu afektívneho,                            aj schizofrénie. Ďalej sa jedná o poruchu osobnosti s rysmi nezrelosti, emočne labilnú. Po tretie sa jedná o abusus alkoholu, bez chorobného návyku. V čase spáchania trestnej činnosti obvinený nemohol rozpoznať nebezpečenstvo svojho konania pre spoločnosť a nemohol svoje konanie ovládať jeho schopnosti rozpoznávacie a ovládacie boli v sledovanej dobe vymiznuté. Obvinený nechápe význam a zmysel trestného konania vo všetkých súvislostiach a dôsledkoch. Znalci u obvineného nezistili syndróm závislosti na alkohole, ani na iných návykových látkach. Znalci u obvineného XXXXX doporučujú nariadiť ochrannú psychiatrickú liečbu ústavnou formou, vzhľadom na skutočnosť, že pobyt obvineného na slobode je nebezpečný. 

Po vykonaní úkonov potrebných za účelom objasnenia skutkového stavu veci, vyšetrovateľka PZ v rámci prípravného konania predložila spisový materiál                        na Okresnú prokuratúru XXXXX s návrhom na rozhodnutie vo veci. Po preskúmaní návrhu, ako aj na vec sa vzťahujúceho spisového materiálu, konštatujem,                          že u obvineného XXXXX výsledky vyšetrovania preukazujú, že obvinený nebol v čase činu pre nepríčetnosť trestne zodpovedný.

	Podľa § 215 ods. 1 písm. e) Tr. por. prokurátor zastaví trestné stíhanie,                    ak obvinený nebol v čase činu pre nepríčetnosť trestne zodpovedný.
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka